Gafler er selvfølgelig det mest almindelige udstyr til truck. Men til visse typer af opgaver er andet udstyr mere passende og effektivt (færre skader, højere produktivitet, mere sikkert). Her nævnes nogle eksempler: Sideskift gør det muligt at forskyde gaflerne mod venstre eller højre fra førersædet, så føreren kan foretage mindre gaffeljusteringer uden at skulle manøvrere med gaffeltrucken. Gaffelflyttere kan sprede gaflerne og justere dem i forhold til forskellige størrelser på paller/lastbærere. Med lastklemmer kan føreren gribe fat i siderne af en last uden at beskadige eller knuse produktet. Der fås flere forskellige typer såsom papirklemmer, balleklemmer, klemmer til hvidevarer. På truck med rotatorer er gaflerne monteret på en roterende indretning, der kan dreje mellem 180 og 360 grader. Dette udstyr anvendes til håndtering af beholdere eller containere. Indretninger til håndtering af flere paller anvendes til forøgelse af produktiviteten gennem montering af et andet eller tredje sæt gafler på trucken. Føreren kan løfte mere end en last ad gangen og transportere varerne side om side. Dette udstyr anvendes ofte på lagre, hvor der håndteres drikke- og fødevarer. Toyotas salgseksperter kan hjælpe dig med at finde det rigtige udstyr til din virksomhed.